stanford-oval/wikipedia huggingface dataset:
ברון סטרוקר
הערות שוליים

↑  Hulk! #23, October 1980
↑  Sgt. Fury and His Howling Commandos #5, January 1964
↑  Sgt. Fury and his Howling Commandos #28, March 1966
↑  Captain Savage and his Leatherneck Raiders #2-4, March-July 1968
ג'ייד

ערך זה עוסק במכונת הצפנה יפנית. אם התכוונתם למשמעות אחרת, ראו .
מכונת ג'ייד שנלקחה שלל בתצוגה במוזיאון ההצפנה הלאומי.
בהיסטוריה של ההצפנה, ג'ייד (JADE) הייתה שם קוד שניתן על ידי מפענחי צופן אמריקאים למכונת הצפנה יפנית. הצי הקיסרי היפני השתמש במכונה לתקשורת בין השנים 1942 ל־1944. ג'ייד הייתה דומה למכונת הצפנה אחרת בשם CORAL, אולם ג'ייד קידדה הודעות במערכת הברות הקרויה קאטאקאנה ועשתה שימוש באלפבית של 50 סמלים.
ראו גם

PURPLE
RED
ג'ייב (ריקוד)

אנשים רוקדים ג'ייב באולם ריקודים בריטי, 1945
תחרות ריקוד ג'ייב בצ'כיה, 2015
גַ'ייב (באנגלית: Jive) הוא סגנון ריקוד שמקורו בארצות הברית. את שמו המציאו אפרו-אמריקאים בארצות הברית, בראשית שנות ה-30 של המאה ה-20.
סגנון זה זכה לפופולריות בשנות ה־30 בזכות קאב קאלוויי, זמר ג'אז מפורסם באותה התקופה. בתחרויות ריקודים סלוניים, הג'ייב מקובץ לרוב עם ריקודים אלה בהשראת ריקודים לטיניים, אם כי שורשיו של הג'ייב מבוססים על הסווינג ולא על ריקודים לטיניים.
היסטוריה

עבור נגני מוזיקת הסווינג בשנות ה-30 וה-40, "ג'ייב" היה סלנג מקצועי לדיבורים נלעגים או מטופשים.
חיילים אמריקאים הביאו את הלינדי הופ/ג'יטרבג (אנ') לאירופה בסביבות 1940, שם צבר אהדה בקרב הצעירים. בארצות הברית, הריקוד כונה "סווינג", בעוד המונח "ג'ייב" שימש בבריטניה כשם גנרי למכלול הסגנונות, כמו בוגי-ווגי וסווינג בוגי.
הערות שוליים

↑  Paul Sorene, Cab Calloway's Hepster's Dictionary: A Guide To The Language Of Jive (1938), Flashbak, ‏26 באפריל 2017 (באנגלית)
| --- | --- |
בקרת זהויות :  GND: 4162750-7  NKC: ph224374
ג'ינג'ר בייקר

| --- | --- |

 לידה:  19 באוגוסט 1939 לואישאם, הממלכה המאוחדת 
 פטירה:  6 באוקטובר 2019 (בגיל 80) קנטרברי, הממלכה המאוחדת 
 שם לידה:  Peter Edward Baker 
 מוקד פעילות:  הממלכה המאוחדת 
 תקופת הפעילות:  1958–2015 (כ־57 שנים) 
 סוגה:  בלוז רוק, ג'אז פיוזן, רוק פסיכדלי, הארד רוק, פאנק 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  פולידור רקורדס, איילנד רקורדס, וורנר מיוזיק גרופ, אטקו רקורדס, יוניברסל מיוזיק גרופ 
 www.gingerbaker.com
 פרופיל ב-IMDb
 
טביעת ידיו וכוכבו בשדרת הכוכבים של הוליווד
מערכת תופים בסגנון ג'ינג'ר בייקר, עם שני תופי בס
פיטר אדוארד "ג'ינג'ר" בייקר (באנגלית: Peter Edward "Ginger" Baker;‏ 19 באוגוסט 1939 – 6 באוקטובר 2019) היה מתופף רוק וג'אז ונגן כלי הקשה בריטי. לפי אתר המוזיקה Allmusic, בייקר היה נגן כלי ההקשה המשפיע ביותר בשנות השישים. ג'ינג'ר (הכינוי, שמשמעותו "ג'ינג'י", דבק בו בשל צבע שערו) נודע בשל חברותו בלהקות קרים ו-Blind Faith (אנ') ובשל שיתופי הפעולה הרבים שלו בתחומי המוזיקה השונים, ברוק עם Public Image Ltd., בבלוז עם גרי מור, בג'אז עם ביל פריזל וצ'ארלי היידן כמו גם בתחום מוזיקת העולם, ממנה שאב מקצבים ושיטות נגינה.
סגנון

בייקר יצר סידור שונה למערכת התופים ושילב בה שני תופי בס בניגוד לתוף הבס היחידי במערכת תופים השוכב על הרצפה ושהנגינה בו נעשית באמצעות הרגל. סגנונו הושווה לרוב עם זה של מתופף המי, קית' מון ומתופף הביטלס, רינגו סטאר. אולם תיפופו היה מרוסן יותר מזה של מון וטכני ומדויק יותר מזה של סטאר. תבנית התיפוף שאפיינה אותו היא שימוש ב-flam, שבו שני מקלות התיפוף מכים בתוף כמעט במקביל ויוצרים קול רעם כבד.
סולו תיפוף אופייני הוא הסולו בן חמש הדקות ב-"Toad(אנ')" מתוך התקליט Fresh Cream של קרים מ-1966.
תולדות חייו

בייקר נולד בלווישאם(אנ') שבדרום לונדון. בנעוריו האזין בעיקר לג'אז ומגיל 16 לערך תופף בלהקות ג'אז מקומיות. בראשית דרכו המקצועית ניגן עם אחד מחלוזי הבלוז הבריטי, אלכסיס קורנר ובלהקת הרית'ם אנד בלוז של גרהם בונד (אנ'), שם פגש את ג'ק ברוס. הוא נותר בלהקתו של בונד(אנ') עד 1963, אז עבר ללהקת הבלוזברייקרס של ג'ון מאייל, שם ניגן עם אריק קלפטון לאחר מכן עבר למנפרד מן וב-1966 הקים יחד עם קלפטון וברוס את קרים. בהופעות החיות של הלהקה שילב בייקר סולואי תיפוף ארוכים ומלהיבים שנמשכו עד כדי 10 דקות ואף למעלה מכך. באותה עת היה מכור באופן כבד להרואין.
לאחר פירוק קרים היה בייקר שותף ללהקת Blind Faith(אנ') עם קלפטון, סטיבי וינווד וגיא גרק, להקה שהופעותיה גלשו לעיתים לכדי ג'אם סשן פסיכדלי. ב-1970 ובמהלך שנות ה-70 של המאה ה-20 עבד בייקר בניגריה עם המוזיקאי הניגרי פלה קוטי, הקים להקת פיוז'ן בשם "חיל האוויר של ג'ינג'ר בייקר" (אנ') והקליט עם להקת ג'ף בק (שסולנה היה רוד סטיוארט). הוא עבר להתגורר בטוסקנה, שם נפגש ב-1979 עם ג'וני רוטן מלהקת Public Image Ltd., עמה שיתף פעולה. לאחר מכן עבר ללוס אנג'לס, אותה נאלץ לעזוב משום שהעיר הייתה מפתה מדי בשביל נגמל טרי מסמים. בייקר עבר לקולורדו והחל לטפח קריירה של שחקן פולו.
במהלך שנות ה-80 ושנות ה-90 היה בייקר בתהליכי גמילה מהסמים אליהם התמכר. עקב התמכרויותיו ומנהגו לחיות מעבר ליכולותיו הכלכליות הריאליות, הסתכסך עם החוק בבריטניה, ניגריה, איטליה ועם רשויות ההגירה של ארצות הברית, המקומות בהם חי מספר שנים בכל פעם. מאז 1999 הוא התגורר בדרום אפריקה, בחווה בפרובינציית קוואזולו-נטאל.
בייקר המשיך לשתף פעולה עם ברוס וקלפטון, בין היתר במיזם BBM(אנ') מ-1994 יחד עם גרי מור. ב-2005 יצא לסיבוב הופעות עם ברוס וקלפטון ששיאיו היו בהופעות במדיסון סקוור גארדן בניו יורק ובאלברט הול בלונדון. איחוד זה של "קרים" יצא על גבי התקליט "Royal Albert Hall London May 2-3-5-6, 2005".
ב-2010 נשא לאשה את קודזאי מכקוקוטו (Kudzai Machokoto), בת זימבבואה הצעירה ממנו ב-42 שנה.
נפטר ב-6 באוקטובר 2019.
לקריאה נוספת

* Baker, Ginger and Ginette. Hellraiser, , John Blake Publishing (2009). 978-1-84454-817-0
הערות שוליים

↑  ניתן להאזין לגרסה של הקטע, לא גרסת האלבום בקטע זה בYoutube
↑  Cream Drummer Ginger Baker To Marry Woman 42 Years His Junior
↑   בן שלו, מהיר, עצבני, פורץ דרך: פרידה ממתופף "קרים", ג'ינג'ר בייקר, באתר הארץ, 6 באוקטובר 2019
| --- | --- |
בקרת זהויות :  NLI: 987007358268905171  BIBSYS: 7018824  BNE: XX1010203  BnF: cb13947240f (data)  CiNii: DA15935032  GND: 134320026  ICCU: MODV311421  ISNI: 0000 0000 7839 1735  LCCN: n91029964  MusicBrainz: e01d1aff-9cc2-4606-83d7-56445515c6e6  NKC: xx0036714  NLA: 40598366  NTA: 070585202  RERO: 02-A005975209  SUDOC: 079180728  Trove: 1448379  VIAF: 27257451   WorldCat (עם VIAF): 27257451
בניין המשרדים של בית הנבחרים רייברן

| --- | --- |

 מידע כללי
 סוג:  מבנה אדריכלי 
 על שם:  סם רייברן 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ? – פברואר 1965
 תאריך פתיחה רשמי:  פברואר 1965 
 אדריכל:  H2L2 
 סגנון אדריכלי:  אדריכלות נאו-קלאסית, נאו-קלאסיציזם 
 קואורדינטות:  38°53′12″N 77°00′38″W﻿ / ﻿38.8868°N 77.0105°W﻿ / 38.8868; -77.0105
  (למפת וושינגטון די. סי. מוגדלת) בניין המשרדים של בית הנבחרים רייברן(למפת וושינגטון די. סי. רגילה) בניין המשרדים של בית הנבחרים רייברן
 
בניין רייברן בעת בנייתו (שנת 1960 לערך)
בניין המשרדים של בית הנבחרים רייברן (באנגלית: Rayburn House Office Building; בראשי תיבות: RHOB) הוא בניין משרדים של קונגרס ארצות הברית המשמש את בית הנבחרים של ארצות הברית. הבניין מצוי בשכונת קפיטול היל בוושינגטון, בירת ארצות הברית.
הבניין ממוקם בין רחוב סאות' קפיטול, לבין רחוב פירסט (First Street).
בניין רייברן נקרא על שמו של יושב ראש בית הנבחרים לשעבר סם רייבורן.
היסטוריה

המבנה הושלם בתחילת שנת 1965, שטחו 220,644 מטרים רבועים, והוא בניין המשרדים הגדול ביותר של בית הנבחרים, והחדש בבנייני בית הנבחרים שנבנו (בניין המשרדים של הסנאט הארט הוא חדש יותר - בנייתו הסתיימה בשנת 1982).
בבניין רייברן מצויים משרדיהם של 169 חברי בית הנבחרים של ארצות הברית.
ניסיונות קודמים לספק את המקום למשרדים הנדרשים לבית הנבחרים כללו את בניית בניין המשרדים של בית הנבחרים קנון, ובניין המשרדים של בית הנבחרים לונגוורת'.
במרץ 1965 הציע יושב ראש בית הנבחרים, סם רייברן, הצעה לבנות בניין משרדים שלישי (ההצעה לא כללה בחירת אתר, בחירת אדריכל או הצגת תוכניות אדריכליות).
האזור שממערב לבניין לונגוורת' נבחר כאתר מתאים - והוחלט שהכניסה הראשית למבנה תהיה בשדרת העצמאות עם כניסות לרכבים וכניסות נוספות להולכי רגל ברחובות דרום קפיטול ( South Capitol Street), רחוב C ‏(C Street) ורחוב 1 דרום מערב ( First Street Southwest).
אבן הפינה של המבנה הונחה במאי 1962, והכניסה למשרדים החלה בפברואר 1965.
אדריכלות

אדריכל הקפיטול, ג'ון ג'ורג' סטוארט, באישור ועדת בנייני המשרדים של בית הנבחרים, בחר במשרד האדריכלים הארבסון, יו, ליווינגסטון ולארסון (Harbeson, Hough, Livingston & Larson) מפילדלפיה לתכנן את המבנה, בדרישה לבנות מבנה בסגנון נאו-קלאסי מופשט בהרמוניה אדריכלית עם מבנים אחרים בגבעת הקפיטול (הבנויים בסגנון זה). בניגוד לעיצובו החיצוני של הבניין, פנים הבניין מעוצב בדומה לבנייני המשרדים האחרים של בית הנבחרים (קירות מחופים בעץ דובדבן, רצפות שיש ומעקות פליז) עם זאת, המבנה מעוצב בסגנון עיצוב פנים מובהק של שנות ה -60, כגון גופי תאורה פלואורסצנטיים.
אדריכלות > תחבורה

הרכבת התחתית של קפיטול ארצות הברית, מחברת את הבניין לבניין הקפיטול. מנהרות להולכי רגל מחברות גם את בניין רייברן לבניין הקפיטול ולבניין המשרדים של בית הנבחרים לונגוורת' ודרכו ניתן להגיע במנהרות תת-קרקעיות לייתר בנייני המשרדים של הקונגרס (למעט לבניין המשרדים של בית הנבחרים פורד שאינו מחובר לייתר המבנים).
אדריכלות > עלויות הבנייה

לצורך הקמת בניין המשרדים של בית רייבורן נחקק חוק המעניק תקציב של שני מיליון דולרים בתוספת "סכומים נוספים ככל שיהיו נחוצים". סכומים נוספים כאלה הסתכמו בסופו של דבר ב -88 מיליון דולרים.
וזאת עקב תוספות שונות. מנהיגי בית הנבחרים דרשו הכללת חדר כושר למבנה, עובדה שלא הייתה ידועה בציבור בעת הבנייה (חדר הכושר נבנה בקומת מרתף שנחפרה). במרתף הגם מטווח ירי שמנוהל על ידי משטרת הקפיטול ומגרש כדורסל.
פשיטת ה- FBI

ב־20 במאי 2006 פשטו סוכני ה- FBI על משרדו של חבר הקונגרס מטעם המפלגה הדמוקרטית ויליאם ג'ייפרסון בחקירה בדבר קבלת שוחד. היה זה הפעם הראשונה שה- FBI פשט על משרדו של חבר קונגרס מכהן. הפשיטה הובילה לכך שחברי בית הנבחרים (משתי מפלגות הבית) הטילו ספק בחוקתיות הפשיטה, ולדיון בנושא בוועדת המשפטים של בית הנבחרים (House Judiciary Committee). לימים שאלת חוקיות הפשיטה נדונה בבית המשפט, ובית המשפט הפדרלי לערעורים קבע כי ה- FBI הפר את פסקת הדיבור או הדיון שבחוקת ארצות הברית בכך שאפשר לרשות המבצעת לבדוק חומרים שהיו חלק מהליך החקיקה (דבר הסותר את עיקרון הפרדת הרשויות).
ראו גם

בנייני המשרדים של קונגרס ארצות הברית
בניין המשרדים של בית הנבחרים קנון
בניין המשרדים של בית הנבחרים פורד
בניין המשרדים של בית הנבחרים לונגוורת'
הערות שוליים

1 2 3 4 5 6 7 8 9 10  ההיסטוריה של בניין רייברן
↑  ג'ורדי יאגר, נרגעים במטווח, אתר The Hill
↑  דן איגן, נבדקת חוקיות הפשיטה של ה-FBI, וושינגטון פוסט
↑  פרוטוקול הדיון של ועדת המשפטים של בית הנבחרים
↑  פול סינגר, Appeals Court: Raid on Jefferson’s Office Violated Constitution
פסלו של רייברן ליד החצר בקומת הקרקע
ג'יימס אקהאוס

| --- | --- |
אין תמונה חופשית
 לידה:  14 בפברואר 1955 (בן 69) שיקגו, ארצות הברית 
 מדינה:  ארצות הברית 
 תקופת הפעילות:  מ-1983 
 מקום לימודים:  המכון הטכנולוגי של מסצ'וסטס 
 צאצאים:  Zander Eckhouse 
 מספר צאצאים:  2 
 פרופיל ב-IMDb
 
ג'יימס אקהאוס (באנגלית: James Eckhouse; נולד ב-14 בפברואר 1955) הוא שחקן אמריקאי.
ביוגרפיה

אקהאוס נולד בשיקגו, הוא למד תקופה במכון הטכנולוגי של מסצ'וסטס אך לאחר מכן עבר לתחום המשחק.
ב-1982 הופיע באופרת הסבון "Another World", ב-1983 הופיע לראשונה בקולנוע בסרט משנה מקום משנה מזל, ב-1987 שיחק תפקיד קטן של גבר במסעדה בסרט חיזור גורלי, ב-1988 שיחק בסרטים ביג וקוקטייל.
הוא גילם את ג'ים וולש, אביהם של התאומים ברנדון וברנדה בסדרת הנעורים בוורלי הילס 90210, ב-1994 שיחק בסרט ג'וניור לצד ארנולד שוורצנגר, ב-2000 דיבב את פוטיפר בסרט ההנפשה יוסף נסיך החלומות, ב-2004 שיחק בסרט סיפור סינדרלה.
הוא נשוי ולו שני בנים.
בעלי חיים בספורט

מרוצי סוסים הם אירועי ספורט פופולריים הכוללים בעלי חיים.
בעלי חיים בספורט נחשבים כסוג של חיות עבודה. בעלי חיים ממינים שונים אומנו ואולפו, כדי לשלבם בענפי ספורט מסחריים. שניים מבעלי החיים הנפוצים ביותר בספורט הם סוסים וכלבים.
סוגי אירועי ספורט לבעלי חיים

ישנם סוגים רבים של אירועי ספורט המיועדים לבעלי חיים, בהם משתתפים גם בני האדם ברמות שונות. מאידך, בחלקם ההשתתפות היא אך ורק של החיות. רוב ענפי הספורט כוללים אימונים, בעוד שחלקם יכולים לכלול גם גידול סלקטיבי.
ישנם אירועים רחבי היקף הכוללים בעלי חיים במגוון ענפי ספורט. רודיאו יכול לכלול ענפי ספורט רבים ושונים, החל מרכיבה על שוורים (אנ') ועד למרוצי מעבר בין מוטות (אנ'). סוגי מרוצי בעלי חיים הידועים הם מרוצי סוסים, מרוצי כלבים (למשל מרוץ כלבי גרייהאונד, מרוץ כלבי מזחלות (אנ')), מרוץ יונים ומרוצי גמלים.
סוגי אירועי ספורט לבעלי חיים > מרוץ

הצורה הפופולרית ביותר של ספורט הקשור לבעלי חיים היא המרוץ. במיוחד מרוצי סוסים. אירועי מרוץ מסוימים מערבים באופן ישיר בני אדם כרוכבים בעוד שאחרים רואים את החיות מתחרות לבד. בענפי ספורט מסוימים הרוכב אינו רוכב ישירות על החיה. דוגמאות לכך כוללות מרוצי סוסים רתומים לכרכרות (אנ'), מרוץ מזחלות כלבים (אנ') והספורט הפופולרי של יוון העתיקה והאימפריה הרומית של מרוצי מרכבות.
מרוצי כלבי גרייהאונד, היא צורה פופולרית של מרוצי בעלי חיים, שהתחילה בראשית המאה ה-19 בארצות הברית, לאחר שהכלבים הובאו מאירופה כדי לשלוט באוכלוסיית הארנבות. בעוד מרוצי מסלולים הם הנפוצים ביותר, ישנן צורות אחרות של מרוצים. כגון מרוץ יונים, בו יוני דואר מוצאות את דרכן הביתה ממרחק מוגדר. מרוץ קמבאלה (אנ'), הוא מרוץ של שוורי תאו במדינה קרנאטקה, הודו. מרוץ קמבאלה מתקיים בכ-50 עיירות/כפרים מדי שנה, במהלך החורף. אירועי מרוץ בעלי חיים הם דרך נפוצה להימורים, במיליארדי דולרים ברחבי העולם מדי שנה. זו אחת הסיבות לכך שמדינות מסוימות הפכו ספורט שכזה לבלתי חוקי.
סוגי אירועי ספורט לבעלי חיים > אירועים אחד על אחד בצוותים

ישנם אירועים תחרותיים שלא מתקיים בהם מרוץ הכוללים בעלי חיים. פולו היא דוגמה, בה המתחרים מכים בכדור באמצעות פטישים (אנ') ייעודיים בשעה שהם רכובים על הסוסים. פולו פילים (אנ') החל בתחילת המאה ה-20 כאשר חברי האצולה הבריטית בנפאל החלו לעסוק בספורט זה.
במאות ה-14 עד ה-16 תחרות הפלה ברומח הייתה אירוע במסגרת טורניר אחד על אחד פופולרי בהשתתפות אבירים רכובים על סוסים.
סוגי אירועי ספורט לבעלי חיים > לחימה

ברוב המדינות, הפעלת שני בעלי חיים או יותר להילחם זה בזה, כגון קרב תרנגולים וקרבות כלבים, נתפסת כאכזרית ולכן היא אסורה על פי חוק. מאידך, ישנן קרבות בין בעלי חיים שהם חוקיים במדינות ברחבי העולם, כגון קרבות בין פרות (אנ') והיאבקות גמלים (אנ'). מלחמת שוורים היא מצורות הספורט החוקיים בהם בני אדם נלחמים בבעלי חיים. לספורט זה יש היסטוריה ארוכה במסורת הספרדית והפורטוגזית. ל-jallikattu (אנ'), יש מסורת ארוכה בטאמיל נאדו, הודו. עם זאת, לא כל בעלי החיים המתחרים גדולים כשוורים, לדוגמה קרב צרצרים הוא ענף ספורט פופולרי במקאו ובהונג קונג, ההימורים בענף ספורט זה הם בניגוד לחוק.
ישנו ענף ספורט עם בעלי חיים הנלחמים עד זוב דם שנועדו לבידור, ענף ספורט זה נקרא ספורט דם (אנ'). בספורט זה מניחים פיתיונות לנשיכת כלבים (אנ'). סוגים שונים של בעלי חיים מונחים כפיתיונות בתוך בור, בכלובים ולפעמים קשורים לעמוד, הננשכים על ידי כלבים. סוגי הפיתיונות נעים בין פיתיונות שהם עכברים (אנ'), פיתיונות שהן גיריות (אנ'), אפילו פיתיונות שהם דובים (אנ') ופיתיונות שהם אריות (אנ'). מסופר גם על פיתיונות שהם אנושיים (אנ') שהועמדו לנשיכות כלבים.
בקרבות בהם הפיתיונות הם בעלי חיים גדלים התחרות היא על כוח וכושר עמידה.
סוגי אירועי ספורט לבעלי חיים > צייד

הצייד החל כמרכיב מכריע בחברות ציידים-לקטים, בהיותו מקור מזון חשוב. ביות בעלי חיים ופיתוח החקלאות הפחיתו את הצורך בצייד, כאשר המזון היה זמין יותר. הצייד הפך לספורט לבני המעמדות החברתיים הגבוהים, ברוב חלקי אירופה של ימי הביניים. בני המעמדות הגבוהים (אריסטוקרטיה ואנשי דת גבוהים) קבלו כפריבילגיה את הזכויות הבלעדיות לצייד באזורים מסוימים של הטריטוריות פיאודליות.
צייד מסוכן, כגון ציד אריות או חזירי בר, התבצע על גבי סוסים (או מרכבות, כמו במצרים הפרעונית ובמסופוטמיה). צייד מסוג זה פעל בדומה לטורנירים ולספורט גברי: סוג של בילוי מכובד, תחרותי, כדי לעזור לאצולה לתרגל מיומנויות מלחמה בזמנים של שלום. ברומא העתיקה ה" Venatio (אנ')" היה סוג של בידור שהעמיד בני אדם (גלדיאטורים) מול בעלי חיים מסוכנים באמפיתיאטרון.
בעידן המודרני, צייד הוא בדרך כלל חוקי כל עוד הוא מתבצע ברישיון, אם כי ישנן מדינות שהצייד בהן לא מוסדר. בעלי חיים יכולים להיות משני הצדדים של הצייד, המסייעים לציידים או הניצודים בעצמם.
ציד שועלים (אנ') היה נושא במחלוקת, במיוחד בבריטניה, לגבי נחיצותו והאכזריות הכרוכה בכך (ראו חקיקה לציד שועלים (אנ')).
סוגי אירועי ספורט לבעלי חיים > צייד > דיג

דיג שונה במקצת מענפי ספורט אחרים. לרוב הוא בילוי או תחביב. עם זאת, הוא יכול להיות גם ספורט תחרותי.
סוגי אירועי ספורט לבעלי חיים > צייד > ירי ביונים

ירי ביונים (אנ') היה אחד מאירועי הירי של אולימפיאדת הקיץ בפריז בשנת 1900. המתחרים באירועים אלו התחרו על כמות היונים החיות שהם פגעו בהן. היונים שוחררו בזו אחר זו מ'כלובים' מול היורים.
סוגי אירועי ספורט לבעלי חיים > תחרויות של אימון או רבייה

תחרויות נועדו להדגיש את המצוינות באילוף או בגידול של בעלי החיים. יש מגוון רחב של ענפי רכיבה על סוסים בקטגוריה זו, כולל קפיצות ראווה ודרסאז', המוצגים במשחקים האולימפיים. ברמות נמוכות יותר, מתקיימות תערוכות סוסים המציעות מגוון רחב של תחרויות הן ברכיבה והן בנהיגת סוסים, כמו גם תחרויות שבהן מעריכים את מבנה הגוף של הסוסים.
כלבים, מאולפים, הם אחת החיות הפופולריות ביותר שמופיעות בתחרויות של בעלי חיים. תחרויות של כלבי רועים מסוג בורדר קולי המובילים עדרי צאן (אנ') פופולריים במדינות רבות ומשמשים כדי להדגים עד כמה הכלב יכול לעזור במשק החקלאי ובטיפול בצאן. ענפי ספורט כלבים אחרים בקטגוריה זו כוללים תחרויות זריזות כלבים, לפיהם הכלבים צריכים להתמודד עם מסלולי מכשולים, וצייתנות, שבהם עליהם לבצע סדרה מוגדרת מראש של משימות.
Crufts - קראפט (אנ'), היא תערוכת כלבים (אנ') בינלאומית המתקיימת בבריטניה בה מתחרים הכלבים על התאמת מבנה הגוף שלהם לדרישות הגזע. תערוכה זו מתקיימת מאז שנת 1886. בעוד שכלבים הם חיית התצוגה הנפוצה ביותר, מופעי חתולים (אנ') נפוצים גם הם. לשני סוגי החיות הללו יש מגוון רחב של גזעים והם מתחרים בקטגוריות השונות, תוך השוואה של כל פרט לגזע ה"אידיאלי".
ישנם כמה בעלי חיים יוצאי דופן שגם הם לוקחים חלק בתחרויות, כמו ארנבים המתחרים בקפיצת ראווה של ארנבים (אנ') וצפרים ממין פרוש מצוי המתחרות בווינקנלאז' (אנ'), תחרות המודדת את כמות הציוצים של העופות בשעה. תחרות זו נפוצה במיוחד בבלגיה.
מדיה ותרבות פופולרית

במדיה ובתרבות הפופולרית ישנם סרטים וסדרות טלוויזיה אודות בעלי חיים בספורט. הסרטים והסדרות יכולים להיות מציאותיים המשלבים בעלי חיים בפעילות שהם אולפו לבצע או בדיוניים המשלבים פעילויות שהם לא באמת יכולים לבצע. Seabiscuit הוא סרטון משנת 2003 המתאר מדויק את יכולותיו של הסוס המאולף האמריקאי בעל אותו שם, בעוד שהסרטון MVP: Most Valuable Primate, הוא סרט על שימפנזה המשחקת הוקי, שאינו מציאותי.
סרט האנימציה מ-1980 Animalmpics (אנ') הוא בדיוני לחלוטין אודות המשחקים האולימפיים וכולל חיות שנתנו להן תכונות אנושיות מן סוג של האנשה. בסרט המיטה המעופפת משנת 1971 קיים שילוב של לייב אקשן ואנימציה, חיות מונפשות משחקות משחק כדורגל. באופן דומה, הופקו מספר פרסומות בטלוויזיה בהן השתמשו בסוסים מסוג Budweiser Clydesdales ובבעלי חיים אחרים בתפקידי לייב אקשן והנפשה ממוחשבת כדי להיראות כאילו הם משחקים פוטבול אמריקאי.
בין השנים 1976 עד 1999, ה-BBC שידר את הסדרה One Man and His Dog (אנ'), סדרת טלוויזיה אודות אימון כלבי רועים. במקביל ה-BBC שידר גם שלוש סדרות בשם Pets Win Prizes (אנ'), בהן התחרו חיות מחמד מאולפות. הסדרות היו סוג של שעשועון שבו חיות המחמד של המתמודדים צריכות לבצע משימות שונות.
תוכנית הטלוויזיה האמריקאית אדם נגד חַיָה (אנ') משנת 2003 הציגה בני אדם מול בעלי חיים במגוון אתגרים יוצאי דופן, כולל אכילה תחרותית בין אלוף העולם טאקרו קובאיאשי (אנ') ודוב חום.
ראו גם

צער בעלי חיים
קרבות חרקים
היאבקות בתמנונים
אג'יליטי (כלבנות)
פריזבי לכלבים
קפיצות ראווה
רכיבה אמנותית
הערות שוליים

↑  Sarit K. Chaudhari, Sucheta Sen Chaudhari, ed. (2005). Primitive tribes in contemporary India : concept, ethnography and demography. New Delhi: Mittal Publications. p. 120. ISBN 9788183240260.
↑  "Bushell at elephant polo World Cup". BBC News. 5 בדצמבר 2008. נבדק ב-27 באפריל 2009. A team from England have become the new world champions of elephant polo. Air Tuskers beat Scotland's Chivas, on Friday in Southern Nepal. {{cite news}}:  (עזרה)
↑  Barber, Richard; Barker, Juliet (1989). Tournaments: Jousts, Chivalry and Pageants in the Middle Ages. Boydell. pp. 134, 139. ISBN 978-0-85115-470-1.
↑  Ramakrishnan, T. "Governor clears ordinance on 'jallikattu'". The Hindu (באנגלית). נבדק ב-2017-02-26.
↑  HK feds bust illegal
↑  "The morality of hunting with dogs" (PDF). Campaign to Protect Hunted Animals. נבדק ב-13 באוקטובר 2007. {{cite web}}:  (עזרה)(הקישור אינו פעיל, October 2017)
↑  Carmichael, Emma (27 ביולי 2012). "Gawker's Guide to the Olympic Sports You're Pretty Sure Don't Exist: Shooting". Gawker. אורכב מ-המקור ב-6 במאי 2013. {{cite web}}:  (עזרה)
↑  Mallon, Bill (1998). The 1900 Olympic Games, Results for All Competitors in All Events, with Commentary. Jefferson, North Carolina: McFarland & Company, Inc. ISBN 978-0-7864-4064-1.
↑  Ant, C. (15 באוגוסט 2016). "Animalympics: The Forgotten Animated Movie About Animals in the Olympics". Laser Time Podcast. נבדק ב-10 בדצמבר 2019. {{cite web}}:  (עזרה)
↑  Canby, Vincent (12 בנובמבר 1971). "Angela Lansbury in 'Bedknobs and Broomsticks'". The New York Times. p. 54. ארכיון מ-18 ביולי 2018. נבדק ב-17 ביולי 2018. {{cite news}}:  (עזרה)
↑  "Budweiser's Super Bowl ad shows new Clydesdale foal". KVOA.com. אורכב מ-המקור ב-4 בינואר 2015. נבדק ב-9 במרץ 2017. {{cite web}}:  (עזרה)
↑  "The game's over for One Man and His Dog". BBC News. 17 בפברואר 1999. נבדק ב-8 במאי 2014. {{cite web}}:  (עזרה)
↑  Wallace, Richard (17 במרץ 1995). "Danny Baker axed from his TV show". Daily Mirror. {{cite news}}:  (עזרה)
↑  Rampton, James (23 ביוני 1995). "Animal magic - Dale Winton, the cult TV quizmaster in the fine tradition of British campery, is suddenly very popular. Now everyone wants him to front their kitsch comedy format. James Rampton dodges the innuendoes". The Independent. {{cite news}}:  (עזרה)
↑  Robert Weintraub (16 בינואר 2003). "Aaron Sorkin Mauled by Fox: The disturbing appeal of Man vs. Beast". Slate.com. נבדק ב-2006-06-15. {{cite web}}:  (עזרה)
↑  "Unnatural Animal Acts A Turnoff". Born Free Foundation. נבדק ב-2006-06-15.
↑  Larry Getlen (19 במאי 2005). "The Miracle That Is Kobayashi". The Black Table. אורכב מ-המקור ב-19 בפברואר 2008. נבדק ב-23 בפברואר 2008. {{cite news}}:  (עזרה)
כלבי גרייהאונד מתכוננים למירוץ
מלחמות שוורים חוקיות במדינות מסוימות.
ציד שועלים היה נושא במחלוקת, במיוחד בבריטניה.
ג'ק ראסל טרייר מתחרה באירוע זריזות כלבים
ברברה פלין

| --- | --- |

ברברה פלין, 2006
 לידה:  5 באוגוסט 1948 (בת 76) סנט לנרדס-און-סי, הממלכה המאוחדת 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 פרופיל ב-IMDb
 
ברברה פלין (באנגלית: Barbara Flynn; נולדה ב-5 באוגוסט 1948) היא שחקנית אנגלייה.
ביוגרפיה

פלין נולדה בשם ברברה ג'ו מקמארי בסנט לנרדס און סי בסאסקס. אמה הייתה ג'וי קרופורד הרסט. היא למדה בבית הספר סט מרי בהייסטינגס. אחר כך למדה משחק בבית ספר גילדהול למוזיקה ודרמה, וזכתה במדליית זהב ב-1968. בהמשך הופיעה בתיאטרון רפרטוארי.
לראשונה זכתה פלין להכרה בתפקיד פרדה אסטון בסדרת הדרמה "A Family at War" של ITV, על אודות משפחה מהמעמד הבינוני נמוך החיה בליברפול בשנים 1938 ובמהלך מלחמת העולם השנייה. היא גילמה את ג'ודית פיצג'רלד אשתו של אדי פיצג'רלד, גיבור הסדרה "המפצח". בסדרה הקומית "Open All Hours" שיחקה בתפקיד אשת החלב, מושא אהבתו של גרנוויל.
בשנות השמונים של המאה העשרים לוהקה פלין לסדרות דרמה קומית בטלוויזיה הבריטית בהן "טרילוגיית ביידרבק" ו-"A Very Peculiar Practice".
ב-1976 הופיעה פלין בהפקה התיאטרון הרפרטוארי של ברמינגהאם של המחזה "פיתגורס" מאת דני אבס. ב-2016 השתתפה בהפקת בכורה עולמית של המחזה "Elegy" בתיאטרון דונמאר ורהאוס.
ביוגרפיה > חיים אישיים

ב-27 בפברואר 1982 התחתנה עם ג'רמי ג'ורג' טיילור.